《春阴词》
清代·钱林

湖气酿春春不流，柳丝摇梦低汀洲。东风衣袖卷烟雾，十里画汀如画楼。

酒旗濛濛湿轻暝，屋角梨云白成影。入间还是养花天，满地花魂招不醒。

谁家帘阁春寒隔，阑干吹上相思色。镜里分明堕晚愁，盘鸦入手昏于墨。

作者简介：（1762—1828）浙江仁和人，原名福林，字东生，一字志枚，号金粟。嘉庆十三年进士，授编修，官至侍读学士、左迁庶子。熟于本朝名臣言行，及河漕、盐榷、钱法诸大政。有《文献征存录》、《玉山草堂诗集》。